Augusti esimestel päevadel linastub Eestis vene roki legendi Viktor Tsoi elust rääkiv film "Suvi". Vene roki hall kardinal Artemi Troitski on filmi juba näinud ja jagab oma muljeid lugejaga.
Imepärase õhustiku ja meeldesööbivate laulude kõrval sisaldab film “Suvi” väga selget hingekosutavat sõnumit. Äärmiselt lühidalt sõnastatuna kõlaks see nii: vabaks inimeseks on võimalik jääda isegi mittevabal maal elades.
Tsoi ja tema sõprade suhteliselt muretu “suvi” (1981–1982) kestis üpris lühikest aega. Peale tulid sügis ja talv. Roki vaenamine, “mustad nimekirjad”, muusikute vahistamised, haarangud kontsertidel.